На основу члана 8. Закона о министарским владиним и другим именовањима РС („Службени гласник Републике Српске“ бр. 25/03), Одлуке Скупштине општине Хан Пијесак о утврђивању критеријума за избор и именовање чланова Управног одбора ЈЗУ ДЗ „Др Миленко Наранчић“ Хан Пијесак и Одлуке о расписивању Јавног конкурса, Скупштина општине Хан Пијесак, расписује

 **ЈАВНИ КОНКУРС**

 **за избор и именовање**

Расписује се Јави конкурс за избор и именовање **једног члана Управног одбора**

**ЈЗУ ДЗ „Др Миленко Наранчић“ Хан Пијесак** **.**

**Мандат:** Члан Управног одбора именују се на период од 4 (четири) године.

**Опис послова:** Управни одбор утврђује пословну политику Дома здравља, доноси статут уз сагласност оснивача и прибављено мишљење Министарства здравља и социјалне заштите, усваја извјештај о пословању и годишњи обрачун Дома здравља, доноси програм рада и финансијски план Дома здравља, доноси акт о организацији Дома здравља, као и друге опште акте у складу са законом, доноси одлуке о кредитном задужењу за текуће пословање, утврђује цијене здравствених услуга које пружа Дом здравља, које нису утврђене Уговором са Јавним фондом за здравствено осигурање, доноси план набавке медицинске и друге опреме и одлучује о издавању, продаји и отпису основних средтсва, доноси план стручног усавршавања здравствених радника и здравствених сарадника, доноси пословник о свом раду, одлучује о отпису ненаплативих и застарјелих потраживања, именује сталне и повремене комисије и друга радна тијела, доноси опште акте Дома здравља, као што су Правилник о систематизацији радних мјеста и Правилник о раду, одлучује уз сагласност оснивача о инвестиционим улагањима, разматра извјештаје о извршеном надзору над стручним радом, одлучује у другом степену на уложенеприговоре, против првостепених одлука, изузев кад је у другом степену надлежан суд, врши и друге послове у оквиру своје надлежности у складу са законом и другим важећим прописима.

**Општи услови:**

 1. да су држављани Републике Српске, односно БиХ,

 2. да су старији од 18 година,

 3. да нису отпуштени из државне службе на основу дисциплинске мјере на било којем нивоу власти у БиХ или ентитета у периоду од 3 године прије дана објављивања упражњене позиције,

 4. да се на њих не односи члан IX 1. Устава БиХ,

 **Посебни услови:**

1. Висока или виша стручна спрема медицинског, фармацеутског, правног, економског или друштвеног смјера;
2. Познавање дјелатности коју обавља установа;
3. Способност у обављању истих или сличних функција у предходном периоду;
4. Познавање садржаја и начина рада Управног одбора;
5. Да не постоји сукоб интереса у вршењу функције у смислу Закона о сукобу интереса.

 **Потребна документација и процедура**: Уз пријаву на конкурс кандидати су дужни приложити ( у оргиналу или овјереној копији): увјерење о држављанству, родни лист, својеручно потписану и овјерену изјаву- за испуњавање општих услова из тачака 3. и 4., те тачака 2., 3., 4. и 5. посебних услова, диплому о завршеној стручној спреми.

 Лични подаци о подносиоцима пријава су тајни и могу се прикупљати и обрађивати само у складу са Законом о заштити личних података. Документа приложена уз пријаву на конкурс неће се враћати кандидатима.

 Пријаве са доказима о испуњавању општих и посебиних услова се могу доставити лично или поштом на адресу: Скупштина општине Хан Пијесак, Комисија за избор и именовање члана Управног одбора ЈЗУ ДЗ „Др Миленко Наранчић“ Хан Пијесак. Рок за подношење пријаве је 15 дана од дана објављивања конкурса у „Службеном гласнику Републике Српске“ и дневном листу „Глас Српске“.

Ако конкурс не буде објављен истовремено рок ће се рачунати од дана последњег објављивања. Неблаговремене и непотпуне пријаве неће се узети у разматрање.

Са кандидатима који испуњавају услове конкурнса Комисија ће обавити интервју, о чему ће кандидати бити благовремено обавијештени.

Број: 01-111-6/23 ПРЕДСЈЕДНИК СКУПШТИНЕ ОПШТИНЕ

Дана: 20.11.2023. године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Кристина Стојановић, дипл. ек)